

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA:400-06/20-01/30**

**URBROJ:2123-05-01-20-1**

**U Šandrovcu, 21.12.2020.**

Na temelju članka 67. stavak 1. Zakona o komunalnom gospodarstvu („Narodne novine“ broj 68/18, 110/18, 32/20), i članka 34. Statuta Općine Šandrovac („Općinski glasnik Općine Šandrovac“ br. 02/18 od 02.02.2018.) Općinsko vijeće Općine Šandrovac na svojoj 30. sjednici održanoj 21.12.2020. donosi:

**P R O G R A M**

**GRAĐENJA KOMUNALNE INFRASTRUKTURE za 2021.g.**

**na području Općine Šandrovac**

***I . UVODNI DIO***

**1.1.**Programom građenja komunalne infrastrukture Općine Šandrovac za 2021. godinu određuje se komunalna infrastruktura koja će se graditi u općini Šandrovac u 2021 godini, sukladno odredbama Zakona o komunalnom gospodarstvu („Narodne novine“ broj 68/18, 110/18, 32/20- dalje: Zakon o komunalnom gospodarstvu).

**1.2.**Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

**1.3**.U smislu Zakona o komunalnom gospodarstvu komunalna infrastruktura jesu:

1. nerazvrstane ceste

2. javne prometne površine na kojima nije dopušten promet motornih vozila

3. javna parkirališta

4. javne garaže

5. javne zelene površine

6. građevine i uređaji javne namjene

7. javna rasvjeta

8. groblja i krematoriji na grobljima

9. građevine namijenjene obavljanju javnog prijevoza.

Osim građevina navedenih u stavku 1. ovoga članka, Općinsko vijeće Općine Šandrovac može odlukom odrediti i druge građevine komunalne infrastrukture, ako služe za obavljanje komunalne djelatnosti.

**1.4.** Programom građenja komunalne infrastrukture određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja,

3. građevine komunalne infrastrukture koje će se graditi izvan građevinskog područja,

4. postojeće građevine komunalne infrastrukture koje će se rekonstruirati i način rekonstrukcije,

5. građevine komunalne infrastrukture koje će se uklanjati,

6. druga pitanja određena Zakonom o komunalnom gospodarstvu i posebnim zakonom.

***2. FINANCIRANJE PROGRAMA***

**2.1.** Građenje i održavanje komunalne infrastrukture financira se sredstvima:

1. iz komunalnog doprinosa

2. iz komunalne naknade

3. iz cijene komunalne usluge

4. iz naknade za koncesiju

5. iz proračuna jedinice lokalne samouprave

6. iz fondova Europske unije

7. iz ugovora, naknada i drugih izvora propisanih posebnim zakonom i

8. iz donacija.

**2.2**. Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja (u daljnjem tekstu: procjena troškova građenja) komunalne infrastrukture s naznakom izvora njihova financiranja.

Troškovi iz stavka 1. ovoga članka iskazuju se u programu građenja infrastrukture odvojeno za svaku građevinu i ukupno te se iskazuju odvojeno prema izvoru njihova financiranja.

Procjena troškova građenja komunalne infrastrukture obavlja se prema načelu punog pokrića troškova građenja komunalne infrastrukture.

***3. SREDSTVA ZA OSTVARENJE PROGRAMA S NAZNAKOM IZVORA FINANCIRANJA***

**3.1.** U skladu s planiranim prihodima i primitcima u Proračunu Općine Šandrovac za 2021. godinu., Programom se planira građenje komunalne infrastrukture: nerazvrstanih cesta.

Sredstva za financiranje građenja komunalne infrastrukture: nerazvrstane ceste, planiraju se ostvariti u 2021. iz sredstava komunalnog doprinosa, naknade za ceste i vodnog doprinosa i iz fondova Europske unije i ugovora.

**3.2.** Planirana sredstva za financiranje Programa u ukupnom iznosu od **1.000.000,00 kuna** rasporedit će se za financiranje građenja komunalne infrastrukture kako slijedi:

| **Red. broj** | **Komunalna infrastruktura** | **Program 2021.** | **Izvor financiranja** |
| --- | --- | --- | --- |
| **1.** | nerazvrstane ceste | 1.000.000,00 kuna | Ministarstvo regionalnog razvoja i fondova EU  350.000.  Ministarstvo graditeljstva  150.000.  Proračun općine Šandrovac  500.000. |

**3.3.** Detaljan iskaz financijskih sredstava potrebnih za ostvarivanje Programa s naznakom svrhe financiranja i rasporeda sredstava sadržan je u dijelu Programa u kojem se navode opisi poslova s procjenom troškova građenja pojedinih vrsta komunalne infrastrukture.

***4. GRAĐENJE KOMUNALNE INFRASTRUKTURE***

Planiranim sredstvima na temelju procjene prihoda, primitaka i zaduženja za svaku od komunalnih djelatnosti u 2021. planira se izgraditi komunalna infrastruktura ukupne vrijednosti od **1.000.000,00 kuna**, i to:

**4.1. NERAZVRSTANE CESTE**

Odlukom kojom se uređuju nerazvrstane ceste na području Općine Šandrovac, one su definirane kao javno dobro u općoj uporabi u vlasništvu Općine Šandrovac, koje se koriste za promet vozilima i koje svatko može slobodno koristiti na način propisan spomenutom odlukom.

Nerazvrstanu cestu čine:

- cestovna građevina (donji stroj, kolnička konstrukcija, sustav za odvodnju atmosferskih voda s nerazvrstane ceste, drenaže, most, vijadukt, podvožnjak, nadvožnjak, propust, tunel, galerija, potporni i obložni zid, pothodnik, nathodnik i slično), nogostup, biciklističke staze te sve prometne i druge površine na pripadajućem zemljištu (zelene površine, ugibališta, parkirališta, okretišta, stajališta javnog prijevoza i slično),

- građevna čestica, odnosno cestovno zemljište površine koju čine površina zemljišta na kojoj prema projektu treba izgraditi ili je izgrađena cestovna građevina, površina zemljišnog pojasa te površina zemljišta na kojima su prema projektu ceste izgrađene ili se trebaju izgraditi građevine za potrebe održavanja ceste i pružanja usluga vozačima i putnicima (objekti za održavanje cesta, upravljanje i nadzor nad prometom, benzinske postaje, servisi i drugo),

- zemljišni pojas s obiju strana ceste potreban za nesmetano održavanje ceste širine prema projektu ceste,

- prometna signalizacija (okomita, vodoravna i svjetlosna) i oprema za upravljanje i nadzor nad prometom,

- javna rasvjeta u funkciji nerazvrstane ceste i oprema ceste (odbojnici i zaštitne ograde, uređaji za zaštitu od buke, uređaji za naplatu parkiranja i slično).

Građenje i rekonstrukcija nerazvrstanih cesta financira se rasporedom proračunskih prihoda iz svih zakonom kojim se uređuju ceste predviđenih izvora financiranja, a planira u ovom programu prema propisima kojima se uređuje komunalno gospodarstvo.

Za građenje i rekonstrukciju nerazvrstanih cesta na području Općine Šandrovac u 2021., ovim programom planiraju se sredstva u ukupnom iznosu od **1.000.000,00 kuna,** koja će se ostvariti iz fondova Europske unije i ugovora te proračuna Općine Šandrovac.

**4.2..** Planirana sredstva rasporedit će se za:

| **Red. br.** | **Gradnja i rekonstrukcija nerazvrstanih cesta** | **Program za 2021.** | **Izvor financiranja** |
| --- | --- | --- | --- |
| 1. | nerazvrstane ceste | 1.000.000,00 kuna | Ministarstvo regionalnog razvoja i fondova EU  350.000.  Ministarstvo graditeljstva  150.000.  Proračun općine Šandrovac  500.000. |
|  |  |  |  |

**4.3. Gradnja i rekonstrukcija nerazvrstanih cesta - razvoj prometne djelatnosti**

| **Red. br.** | **Građevina** | **Svrha** | **Program za 2021** |
| --- | --- | --- | --- |
| **1.** | **Gradnja i rekonstrukcija** |  |  |
| 1.1. | Rekonstrukcija nerazvrstane ceste Pupelica Ravneš  nabava, doprema i ugradnja kamenog materijala i izrada asfaltnog sloja | REK | 340.000. |
| 1.2. | Nadzor nad gradnjom | N | 10.000. |
|  | **UKUPNO** |  | **350.000.** |
| **2.** | **Gradnja i rekonstrukcija** |  |  |
| 2.1. | Rekonstrukcija nerazvrstane ceste Ravneš-Borovice-Kašljavac  nabava, doprema i ugradnja kamenog materijala i izrada asfaltnog sloja | REK | 340.000. |
| 2.2. | Nadzor nad gradnjom | N | 10.000. |
|  | **UKUPNO** |  | **350.000.** |
| **3.** | **Gradnja i rekonstrukcija** |  |  |
| 3.1. | Rekonstrukcija nerazvrstane ceste Lasovac-Lasovac brdo  nabava, doprema i ugradnja kamenog materijala i izrada asfaltnog sloja | REK | 290.000. |
| 3.2. | Nadzor nad gradnjom | N | 10.000. |
|  | **UKUPNO** |  | **300.000** |
|  | **SVEUKUPNO:** |  | **1.000.000.** |

Temeljem članka 68. stavak 2. Zakona o komunalnom gospodarstvu navedena infrastruktura graditi će se u uređenim dijelovima građevinskog područja Općine Šandrovac uređena Prostornim planom uređenja Općine Šandrovac („Općinski glasnik Općine Šandrovac“ broj 23/05, 5/13, 4/15, 3/19).

Legenda:

|  | **Vrsta poslova** |  | **Svrha** |  | **Izvor financiranja** |
| --- | --- | --- | --- | --- | --- |
| TD | Projektiranje | ND | Građevine komunalne infrastrukture koje će se graditi radi uređenja neuređenih dijelova građevinskog područja | KD | Komunalni doprinos |
| G | Građenje | UD | Građevine komunalne infrastrukture koje će se graditi u uređenim dijelovima građevinskog područja | NZC | Naknada za ceste |
| N | Stručni nadzor građenja | IG | Građevine komunalne infrastrukture koje će se graditi izvan građevinskog područja | NZZ | Naknada za nezakonito zadržavanje zgrada u prostoru |
| R | Revizija | REK | Postojeće građevine komunalne infrastrukture koje će se rekonstruirati i način rekonstrukcije | VD | Vodni doprinos |
|  |  | UG | Građevine komunalne infrastrukture koje će se uklanjati |  |  |
|  |  | PZ | Druga pitanja u skladu sa zakonom koji propisuje komunalno gospodarstvo i posebnim zakonom |  |  |
|  |  | PZ | Druga pitanja u skladu sa zakonom koji propisuje komunalno gospodarstvo i posebnim zakonom |  |  |

***5. PROGRAM GRADNJE GRAĐEVINA ZA GOSPODARENJE KOMUNALNIM OTPADOM***

5.1. U 2021. godini planiraju se sljedeće investicije:

| **Red. br.** | **Gradnja i rekonstrukcija nerazvrstanih cesta** | **Program za 2021.** | **Izvor financiranja** |
| --- | --- | --- | --- |
| 1. | Reciklažno dvorište u Šandrovcu  - radovi i opremanje | 100.000,00 kuna | Fond za zaštitu okoliša i energetsku učinkovitost |

***6. PROVEDBA PROGRAMA***

6.1. Ukupno planirani iznos za realizaciju Programa građenja komunalne infrastrukture i Programa gradnje građevina za gospodarenje komunalnim otpadom za 2021. godinu iznosi 1.100.000,00 kn.

6.2.Vrijednost pojedinih radova ovog Programa utvrđena je na temelju približnih količina i postojećih cijena građenja objekata i uređaja komunalne infrastrukture na području Općine Šandrovac.

Konačna vrijednost svakog pojedinog objekta utvrditi će se na temelju stvarnih troškova, ovisno o uvjetima rješavanja imovinsko-pravnih odnosa, projektiranja, nadzora i izvođenja radova.

6.3. Ako se tijekom kalendarske godine pojavi potreba za određenim aktivnostima koje nisu predviđene ovim Programom, o njihovoj realizaciji potrebnu odluku donositi će općinski načelnik.

O promjeni iz stavka 1. ovog članka općinski načelnik dužan je posebno u okviru redovitog izvješća izvijestiti Općinsko vijeće Općine Šandrovac.

6.4. Nalogodavac i odgovorna osoba za realizaciju ovog Programa je općinski načelnik Općine Šandrovac (u daljnjem tekstu: općinski načelnik). Općinski načelnik dužan je do kraja ožujka 2022. godine podnijeti Općinskom vijeću Općine Šandrovac izvješće o izvršenju ovog Programa.

***7. ZAVRŠNE ODREDBE***

Ovaj Program objaviti će se u „Općinskom glasniku Općine Šandrovac“ a primjenjuje se od 01. siječnja 2021. godine.

Općinsko vijeće općine Šandrovac

Predsjednik općinskog vijeća:

Miroslav Sokolić